cyanic-selkie/wikianc huggingface dataset:
אוסוואלדו גוואיאסמין
קריירה אמנותית
גוואיאסמין מת ב-10 במרץ 1999, בטרם הושלמה בנייתה של הקפלה. האתר נפתח לציבור בשנת 2002 ובהמשך הוכר על ידי אונסק"ו כאתר בעל חשיבות תרבותית.
מעורבות חברתית
בזמן לימודיו נהרג חברו הקרוב ביותר בהפגנה שנערכה בקיטו. אירוע זה השפיע על עיצוב עמדתו לגבי האנשים והחברה בה הוא חי, ומאוחר יותר היווה השראה לסדרה מעבודותיו בשם "Los Niños Muertos" ("הילדים המתים"). מאותו הרגע הביע בעבודותיו ובדעותיו עמדה איתנה כנגד האכזריות וחוסר הצדק החברתי, כנגד אפלייתם של העניים, האינדיאנים והשחורים. בנוסף לעוני, האפליה ומות חברו הושפעה עבודתו מאירועים נוספים בתקופה זו, למשל המהפכה במקסיקו, ומלחמת האזרחים בספרד.
אף על פי שמעולם לא הצטרף לתנועה פוליטית כלשהי, תמיד עמד לצידן של קבוצות דחויות בחברה, נלחם למען שוויון ושילוב באמריקה הלטינית ויצא נגד משטרים דיקטטוריים, ניצול ותוקפנות ונגד כוחן של מדינות אימפריאליסטיות.
דעותיו החברתיות, קריאתו לכינון חברה שוויונית וצודקת ועוולות האנושות, כפי שראה אותם גוואיאסמין, באים לידי ביטוי בחלק נכבד מעבודותיו. סדרות ותערוכות שלמות מציוריו מוקדשות כולן לסבלות המין האנושי, לסבלו של האדם הבודד, אל מול השלטון הרודן והאכזר.
גוואיאסמין אמנם הקדיש את חייו לאמנות, אך דעותיו ופועלו החברתיים לא נותרו בלתי מוכרים. הוא זכה בפרס עבור עבודתו למען השלום והשוויון מטעם ארגון אונסק"ו. מותו במרץ 1999 צוין ביום של שביתות ואבל ברחבי אקוודור.
רצח בני משפחת מונק
רצח בני משפחת מונק הוא פיגוע ירי שבוצע על ידי מחבלים פלסטיניים, ב־י' באב ה'תשנ"ו, 26 ביולי 1996, בשעה 1:00 לפנות בוקר, ובו נרצחו שלושה מבני משפחת מונק ליד המושב גפן, בעת שנסעו במכוניתם לביתם שבמבוא ביתר.
הפיגוע
ב־י' באב ה'תשנ"ו, 26 ביולי 1996, בלילה שבין יום חמישי לשישי, בשעה אחת אחרי חצות, נסעו בני משפחת מונק בכביש מצומת ראם לבית שמש, בדרכם לביתם במבוא ביתר. ליד מושב גפן שבחבל עדולם, עקף אותם רכב ובו מחבלים, שירו לעברם צרורות. אורי מונק ורחל כלתו נרצחו במקום. בנו, זאב מונק, נפצע קשה ונפטר בבית החולים כעבור יומיים. אשתו של אורי, שנסעה גם היא ברכב, לא נפגעה, הודות לבעלה אורי שהגן עליה בגופו.
שלושת ההרוגים הובאו לקבורה במבוא ביתר.
הפיגוע התרחש כשבעה שבועות לאחר שבאותו מקום התרחש רצח ירון ואפי אונגר מקריית ארבע.
אסף קרן
אסף קרן (6 במאי 1971 - 14 באוקטובר 2002) היה מוזיקאי, זמר-יוצר ושדרן רדיו ישראלי.
ביוגרפיה
קרן נולד בירושלים. אביו, דניאל קרן, היה שדרן בקול ישראל. בילדותו עבר עם הוריו לתל אביב, ולמד בגימנסיה העברית הרצליה. התגייס לחיל המודיעין והשתחרר מהצבא בדרגת רב-סרן. במקביל לשירותו הצבאי למד רפואה באוניברסיטת תל אביב, ובהמשך עבר ללימודי פסיכולוגיה וספרות. עבד במכוני הכנה לבחינה הפסיכומטרית והשתתף בכתיבת ספרי הכנה לבחינה.
קרן לא למד מוזיקה באופן מסודר. בגיל 17 הקים את ההרכב הראשון שלו, לצד חבריו הטובים דידי ארז ויאיר קז (לימים "ג'ירפות") ומיקי פזי. מאוחר יותר כתב קרן יצירות למחזות החוג לתיאטרון באוניברסיטת תל אביב.
בשנת 1999 החל לשדר בתחנת הרדיו 88FM, והגיש תוכנית בוקר קבועה שנקראה "טיסת בוקר".
בשנת 2000 הקים עם שגיא טריגר וגל אפלרויט את להקת הרוק "מוזיקת המקרה" (כשם ספרו של פול אוסטר), אליה צירף את שגיא אחיאל, ליאור טלמור וירון רוזנבלום. קרן כתב, הלחין ועיבד את מרבית שירי הלהקה והיה סולנה ונגן הבס שלה. בהמשך נמסר הניהול המוזיקלי לגיל סמטנה. במשך כשנתיים הופיעה הלהקה במועדונים רבים ברחבי הארץ.
ב-14 באוקטובר 2002 נמצא ירוי בפארק הירקון ואקדח בידו. בדירתו ברמת גן הותיר מכתב פרידה ובו נפרד מקרוביו, אולם לא הסביר את המניע למעשהו.
לאחר מותו
בשנת 2010 נכלל השיר "עוד אבוא אל סיפך" בביצועו של אסף בתקליטור הכפול "מותר לומר" שהופק במלאת 100 שנים להולדתו של נתן אלתרמן.
ב-17 במאי 2011, בחודש יום הולדתו ה-40, נערך קונצרט מחווה לזכרו בתיאטרון תמונע. יוזמי האירוע היו בועז כהן, דידי ארז ואמיר פרי, יחד עם אחותו ואחיו של קרן. הכנסות הערב יוחדו לקידום פעילותה של עמותת "בשביל החיים", התומכת במשפחות מתאבדים.
סאדנלי
סאדנלי (אנגלית: Suddenly) הוא סרט מתח אמריקני. את הסרט כתב ריצ'רד סייל, הפיק רוברט בסלר (יונייטד ארטיסטס) וביים לואיס אלן. הקרנת הבכורה שלו נערכה ב-7 באוקטובר 1954 ואורכו 75 דקות.
הסרט מתאר ניסיון כושל להתנקש בחייו של נשיא ארצות הברית, בעיר הקטנה סאדנלי. קבוצה של שלושה מתנקשים שנשכרו לחסל את הנשיא, בהנהגת ג'ון בארון (פרנק סינטרה), משתלטת על בית גבוה שצופה על תחנת הרכבת, ומחזיקה את יושבי הבית כבני ערובה. בני הערובה הם בעל הבית - הסבא (ג'יימס גליסון), כלתו (ננסי גייטס. בנו נהרג במלחמת העולם השנייה), נכדו הקטן, השריף של העיר (סטרלינג היידן) וטכנאי הטלוויזיה.
הסרט צולם בשחור-לבן, ובשנות השמונים נוצרה גרסה צבעונית, למכירה בווידאו.
בגלל הדמיון בין עלילת הסרט לבין רצח הנשיא קנדי בשנת 1963, ובין דמות המתנקש המעורער בנפשו לבין רוצח קנדי, שידור הסרט הופסק למשך שנים רבות. לפי שמועה נפוצה, רוצחו של קנדי צפה בסרט והתרשם ממנו, מספר ימים לפני שהתנקש בנשיא.
תקציר העלילה
השריף מקבל הודעה דחופה וסודית על הגעתו הקרובה של הנשיא, ברכבת מיוחדת. מספר סוכנים של השירות החשאי מגיעים לעיר, בעקבות מידע מודיעיני שהגיע לידיהם, ומסייעים לשריף בהכנות למבצע ובסידורי האבטחה.
קבוצת המתנקשים שמגיעה לעיר בוחרת בבית המשפחה, שניצב על גבעה גבוהה וצופה על תחנת הרכבת, כמיקום לפעולה. הם מציגים עצמם כסוכני FBI, בוחנים את הבית מבפנים, ומשתלטים על היושבים באיומי אקדח. השריף מנסה לתקוף אותם ונורה בידו. במהלך ההמתנה הארוכה לרכבת, הם מציבים עמדת צליפה ליד החלון, ומכינים את רובה הצלפים. בני הערובה מנסים לשכנע אותם לוותר על ההתנקשות בדרכים שונות, אך לשווא. מנהיג הקבוצה מספר שהפך לרוצח שכיר בעקבות שירותו הצבאי במלחמה, שהוציא אותו מדעתו.
מפקד צוות השירות החשאי, שנכנס לבית כדי לפגוש את חברו הוותיק (הסבא), נורה ונהרג. אחד מחברי הקבוצה מתקרב לתחנת הרכבת, יורה למוות בסגן השריף ונורה למוות בעצמו. טכנאי הטלוויזיה והסבא מצליחים לחשמל את שולחן המתכת ליד החלון (באמתלה של תיקון מכשיר הטלוויזיה), וכך מתחשמל למוות החבר השני בקבוצה. מנהיג הקבוצה, ג'ון בארון (פרנק סינטרה), נורה למוות על ידי האם הצעירה באקדח שהוחזק בביתה, לאחר שניסה לירות בבנה הקטן. הרכבת המיוחדת של הנשיא עברה במקום, אך לא עצרה בסופו של דבר, בשל ההתראה המודיעינית.
עמנואל ביאר
עמנואל ביאר (בצרפתית: Emmanuelle Béart; נולדה ב-14 באוגוסט 1963) היא שחקנית קולנוע צרפתייה ממוצא יהודי.
ביוגרפיה
בנעוריה גרה תקופה בקנדה.
קריירה
בנוסף לפרס שהוענק לה כשחקנית המשנה הטובה ביותר, היא הייתה מועמדת שבע פעמים לפרס סזאר כשחקנית הטובה ביותר עבור הופעותיה הבאות:
חיים אישיים
היא נודעת גם בשל פעילותה החברתית. היא משמשת כשגרירת קרן החירום הבינלאומית של האומות המאוחדות לילדים, והביעה דעתה בכלי התקשורת כנגד מדיניות החקיקה הצרפתית הנייטיביסטית, ב-1996 היא עלתה לכותרות כאשר היא הגנה על זכויותיהם של ה-"sans-papiers" (מהגרים בלתי חוקיים), היא סולקה בכוח הזרוע לאחר שקבוצתה השתלטה על כנסייה בפריז.
ערפילית הלהבה
הכוכב הבהיר אלניטק, הכוכב המזרחי ביותר בחגורת אוריון, מאיר באור על-סגולי חזק לתוך הלהבה וכך מעיף אלקטרונים הרחק מענני המימן הגדולים הנמצאים שם. מרבית הזוהר נגרם כאשר אלקטרונים ומימן מיונן מתחברים מחדש. גז ואבק חשוכים נוספים נמצאים בחזית הכוכב הזוהר של הערפילית, וכך גורמים לרשת החשוכה הנראית במרכז הגז הזוהר. ערפילית הלהבה היא חלק מהענן המולקולרי של אוריון, אזור יצירת כוכבים הכולל את ערפילית אוריון וערפילית ראש הסוס המפורסמות.
פילודנדרון דו-נוצתי
פילודנדרון דו-נוצתי (שם מדעי: Philodendron bipinnatifidum) הוא מין צמח מהסוג פילודנדרון, שמוצאו בדרום אמריקה (בוליביה, ברזיל, פרגוואי). בזכות עליו הגדולים והמבריקים הוא משמש כצמח נוי בגינות-צל ובעציצים בבית ובמרפסת.
תיאור
הפילודנדרון הדו-נוצתי הוא צמח תדיר-ירק הגדל באזורים מוצלים או מוצלים למחצה. עליו גדולים (עד לאורך כ-80 ס"מ), ומפורצים בדומה למבנה דו-נוצתי, ומכאן שמו. פרחיו קטנים ולבנים וערוכים בשזרה עטויה מתחל, ירוק בצידו החיצוני וקרם בצידו הפנימי. בתנאי גידול אופטימליים הצמח יכול להגיע עד לגובה של 3 מטרים, כשהוא נאחז בתמיכות (קירות, קורות, עצים) בעזרת שורשי אוויר עבים.
אונדלסנס
אונדלסנס היא עיירה בראומה שבמחוז מרה ורומסדל בנורווגיה. אונדלסנס היא המרכז המנהלי של ראומה. היא ממוקמת בסמוך לאיספיורדן (7 ק"מ מזרחה), בצפון עמק רומסדלן (Romsdalen). לידה עובר נהר ראומה ומעבר לו ממערב נמצאת Veblungsnes.
שטחה של העיירה כ-2.2 קילומטרים רבועים, ואוכלוסייתה היא כ-2,400 תושבים (נכון ל-2018). בנמל של העיירה "טינדקאיה" מבקרות מדי שנה אוניות תענוגות בהן קוסטה מרינה, תומסון סלבריישן, קוסטה ויקטוריה וקוסטה אטלנטיקה.
בעיירה עוברים הכביש המהיר E136 וכביש 64. קו הרכבת של ראומה מגיע לאונדלסנס, ויש ממנה אוטובוסים למולדה ואולסונד.
במסגרת המערכה בנורווגיה במלחמת העולם השנייה נחתו כוחות בריטיים באונדלסנס כחלק מתנועת מלקחיים להשגת טרונדהיים, כשחלקה הצפוני של המתקפה הייתה נמסוס. הכוחות נסוגו במאי 1940.
פצצת עומק
פצצת עומק היא פצצה נגד צוללות - הנשק הוותיק ביותר למטרה זו. מכונה לעיתים גם בשם "מטען עומק".
התפיסה של הטלת מוקש הועלתה לראשונה ב-1911 והרעיון הפך לבר ביצוע כשמפקד הצי המלכותי, סר ג'ורג' קלהאן דרש את ייצורה ב-1914. עבודת הפיתוח בוצעה על ידי הרברט טיילור ב-HMS Vernon Torpedo and Mine School בפורטסמות'.
הפצצה היעילה הראשונה - "Type D", הייתה מסגרת דמוית חבית במשקל 140 קילוגרם, שהכילה חומר נפץ, בדרך כלל מסוג TNT. "אקדח" שהופעל על ידי לחץ המים בעומק שנבחר מראש הפעיל את המטען. הפצצה "Type D" הייתה ניתנת להפעלה בעומק עד 100 מטר.
"מנגנון השחרור" הראשון היה פשוט לגלגל את "החביות" מירכתי הספינה התוקפת. מאוחר יותר פותח מטול מיוחד לפצצות עומק שנקרא "K-guns", שהשתמש בחומר נפץ שהשליך את הפצצה עד למרחק של 50 מטר מצד האנייה. האנייה התוקפת הייתה צריכה לנוע מעל למהירות מסוימת, אחרת היא הייתה ניזוקה מהפצצות שלה עצמה.
להטלה קונבנציונלית של פצצות עומק היו בעיות נוספות שרובן נפתרו על ידי שימוש בפצצות שהוטלו מראש האנייה. לכמה מספינות הדייג של הצי המלכותי ששימשו למלחמה נגד צוללות ב- 1917-1918 היה מטיל בחרטום לפצצת עומק יחידה, אבל אין שום ידיעות על שימוש בו בעת קרב.
ב-1943 הכנסת הטורפקס לשימוש, בנוסף לפיתוח פצצת עומק בעלת מבנה משופר גרמו להאצת מהירות השקיעה של הפצצה. למרות שפיצוץ של פצצת עומק סטנדרטית במשקל 280 קילוגרם, שהייתה בשימוש במלחמת העולם השנייה, היה מורט עצבים לצוות הצוללת המותקפת, גוף הצוללת שלא ניזוק לא היה מתבקע אלא אם כן הפצצה הייתה מתפוצצת בטווח של 5 מטר או פחות מהצוללת. מיקום הנשק בטווח זה היה עניין של מזל בלבד ודי לא סביר, מכיוון שהצוללת יכלה לערוך תמרוני התחמקות בזמן ההתקפה. רוב הצוללות שהוטבעו באמצעות פצצות עומק טבעו כתוצאה מנזק מצטבר מפיצוצים מטווח רחוק ולא עקב התקפה יחידה מכוונת היטב. צוללות רבות שרדו מאות פיצוצים של פצצות עומק, בפרק זמן של שעות ספורות. לדוגמה, הצוללת U-427 ספגה 678 פצצות עומק באפריל 1945, ושרדה.
כלי נשק יעילים יותר נגד צוללות הם ה-Hedgehog - פצצת הטלה מלפנים, ה-Fido" Mk.24"- טורפדו אקוסטי, וה-ASROC - שיכול לשאת אף ראש קרב גרעיני. גם ארצות הברית וגם ברית המועצות פיתחו מערכות נגד צוללות שעשו שימוש בנשק גרעיני.
גרביל הערבה
גֶּרְבִּיל הערבה (שם מדעי: Gerbillus nanus) הוא מין של מכרסם ממשפחת העכבריים. הוא מאופיין בכך שהוא מכרסם קטן שגופו עדין וזנבו ארוך. אורך גופו כ-9 ס"מ אורך זנבו כ-12 ס"מ ומשקלו הממוצע הוא 23 גרם. הזכרים והנקבות דומים זה לזה בגודלם ובמשקלם. תפוצתו העיקרית היא בצפון אפריקה ובמזרחה (מאלג'יריה עד מצרים וסומליה) ובמערב אסיה (ישראל, חצי האי ערב, איראן ופקיסטן).
מאפיינים
מבנה גופו: גרביל הערבה הוא מכרסם קטן שגופו עדין וזנבו ארוך. אורך גופו כ-9 ס"מ אורך זנבו כ-12 ס"מ ומשקלו הממוצע הוא 23 גרם. הזכרים והנקבות דומים זה לזה בגודלם ובמשקלם. כפות הרגליים של גרביל הערבה חשופות משיער.
צבע הפרווה: אפורה-צהבהבה בגב ולבנה בגחון. הצבע הלבן נמשך גם ללחיים ומקיף את העיניים.
התאמה לסביבה: הרגליים האחוריות של גרביל הערבה ארוכות מן הקדמיות והוא מיטיב לקפוץ ולדלג עליהן כמו גרביל הסלעים והגרביל הזעיר שאינם חיים בחולות.
אורח חייו של הגרביל
גרביל הערבה הוא בעל חיים יחידאי וכל פרט חי בשטח מחיה משלו. הוא מסמן את השטח שלו בחומר ריח המופרש מבלוטת הבטן, וכך הוא מסלק ממנה פולשים מבני מינו. גרביל הערבה פעיל בלילה ובשעות היום הוא מתחבא במחילה שחפר מתחת לשיח. עומק המחילה מגיע למטר אחד, ובקצה יש חדר מורחב.
רביית הגרביל
עונת הרבייה של גרביל הערבה חלה באביב ובקיץ, ואולי אף ביתר עונות השנה. הנקבה ממליטה בקן מרופד במחילתה 2–5 ולדות בכל שגר.
תפוצתו של הגרביל
המין גרביל הערבה נפוץ בצפון אפריקה ובמזרחה (מאלג'יריה עד מצרים וסומליה) ובמערב אסיה (ישראל, ערב, איראן ופקיסטן). בישראל הוא מצוי בערבה בלבד, מאילת בדרום ועד ים המלח בצפון. הוא חי בחולות מיוצבים עשירים בצומח ובשטחי מלחה. אף שגרביל הערבה נדיר למדי ותפוצתו בישראל מוגבלת לערבה, לא ידוע על פגיעה באוכלוסייתו בישראל.
התאמה לסביבה
סוג גרביל זה חי במדבר משום שהפיזיולוגיה שלו מאפשרת לו חיסכון במים. הוא מסוגל לחיות ללא שתייה ולהפיק את המים שהוא זקוק להם ממזונו בשל העובדה שהזרעים הנאכלים בלילה סופגים לעיתים מעט טל, והזרעים המאוחסנים במחילה סופגים לחות מן האוויר. בנוסף הפעילות בשעות הלילה חוסכת אף היא נוזלים, ובשעות היום שוהה הגרביל במחילות שהטמפרטורה בהן ממוזגת, והלחות היחסית בהן גבוהה. הוא אינו מאבד מים בהזעה, הכליות שלו מפותחות מאוד ומפרישות שתן מרוכז, והחיסכון במים מתבטא גם בגללים היבשים שלו.
Cannibal
Cannibal (בעברית: קניבלית) הוא המיני-אלבום הראשון של הזמרת-יוצרת האמריקאית קשה. האלבום יצא לאור ב-19 בנובמבר 2010, על ידי חברת התקליטים תקליטי RCA.
סיבובי הופעות
כדי לקדם את האלבום, קשה יצאה ב-15 בפברואר 2011, לסיבוב ההופעות הראשון שלה, "Get Sleazy Tour", באירופה, באוקיאניה ובצפון אמריקה, אשר הסתיים ב-29 בספטמבר.
Slide
רקע
ב-21 בפברואר 2017, הודיע האריס על "Slide", ושיתוף פעולה עם הזמר האמריקאי, פרנק אושן, ולהקת ההיפ-הופ האמריקנית מיגוס. אושן, האריס ומיגוס זכו לקרדיטים על השירה והכתיבה, בעוד שההפקה התבצעה על ידי האריס בלבד. השיר פורסם ב-23 בפברואר 2017. השיר הוא שיתוף הפעולה הראשון של אושן מאז שעזב את דאף ג'אם, וכן שיתוף הפעולה הראשון של מיגוס עם האריס ואושן.
אוניברסיטת ניקוסיה
אוניברסיטת ניקוסיה היא אוניברסיטה פרטית, שנודעה עד ספטמבר 2007 בשם אינטר-קולג'. זוהי האוניברסיטה הפרטית הגדולה ביותר בקפריסין, עם קמפוסים בשלוש הערים הגדולות ניקוסיה, לרנקה ולימסול, אולם מתוך 5000 הסטודנטים הלומדים בה, 4000 לומדים בקמפוס בניקוסיה.
מבנה אקדמי
באוניברסיטת ניקוסיה שישה בתי ספר, שבכל אחד מהם פועלים מסלולים שונים לתואר ראשון, שני ושלישי :
צבא לבנון הערבי
צבא לבנון הערבי (בערבית: جيش لبنان العربي, תעתיק מדויק: ג'יש לבנאן אלערבי) היה מיליציה מוסלמית חילונית שהוקמה ופעלה בעת מלחמת האזרחים השנייה בלבנון. על רקע דפוסי פעילותה בקרב האוכלוסייה האזרחית רבים רואים במיליציה זו ארגון טרור.
היסטוריה
במלחמת האזרחים השנייה בלבנון, התחלקה השליטה באזורי המדינה בין מיליציות חמושות על רקע עדתי. במקביל, החל להתפורר צבא לבנון ורבים מלוחמיו, אשר דאז מנו כ-19,000 לוחמים, ערקו, וחלקם הצטרפו כלוחמים לאחת המיליציות הלוחמות. סגן אחמד אל-חט'יב (בערבית: احمد الخطيب) הסוני היה מפקד פלוגת הטנקים במפקדת הבקאע, אך עם פרוץ מלחמת האזרחים סופחה יחידתו לאזור הגבול המזרחי להגנה על הגבול עם ישראל, והיחידה התמקמה בבסיס צבאי בעיירה קולבא. אל-ח'טיב, אשר היה לאומן ערבי ותומך ברעיון הפאן ערביסטי, החליט לנצל את מצבו הרעוע של צבא לבנון ולהקים מיליציה הדוגלת בפאן ערביזם ומבוססת על רעיונות הלאומנות הערבית.
בדצמבר 1975, בלילה שבין ה-30 בדצמבר ל-31 בדצמבר, ערקו אל-ח'טיב ותומכיו המוסלמים מצבא לבנון. הם כבלו את חבריהם לפלוגה הנוצרים, פרקו אותם מנשקם והמשיכו בדרכם אל הבקאע עד הכפר משכי ומשם פנה מערבה כדי להצטרף לריכוז גדול של לוחמים פלסטינים. בעת שאל-ח'טיב ותומכיו עושים את דרכם אל הבקאע, פגשה בהם פלוגה של צבא לבנון ובין שתי קבוצות הלוחמים התפתח עימות, שני חיילי צבא לבנון נהרגו ומספר נפצעו, כאשר הכוח של אל-ח'טיב יצא ללא פגע מהעימות. את הפעולה תיאם עם מפקדי אש"ף.
לאחר עריקת אל-ח'טיב ולוחמיו מהצבא, הקים אל-ח'טיב מיליציה חמושה המבוססת על רעיונות הלאומנות הערבית והפאן ערביות. למיליציה שהקים קרא אל-ח'טיב "צבא לבנון הערבי", על מנת להבדילה מצבא לבנון, אשר לפי דעת אל-ח'טיב הושתת על ערכים מערביים ולא היה לו כל קשר לערביות. כל לוחמי המיליציה היו מוסלמים. על אף שהגרעין המייסד היה חיילי צבא לבנון לשעבר אשר ערקו מהצבא יחד עם אל-ח'טיב, הצטרפו למיליציה גם לוחמים חדשים. אל-ח'טיב נמנה עם תומכי הפלסטינים בלבנון ומרגע ייסודה חברה המיליציה לאש"ף ולחזיתות המסייעות לו (ארגונים פלסטיניים אשר הובאו בעיקר מסוריה וסייעו לאש"ף במלחמת האזרחים בלבנון).
כחלק ממבצע השתלטות אש"ף על המוצבים הצבאיים בלבנון, ב-8 במרץ 1976 השתלטו לוחמי צבא לבנון הערבי על בסיס צבא לבנון בעיירה השיעית אל-ח'יאם, ומספר לוחמים מהבסיס אף הצטרפו לשורות המיליציה. יומיים מאוחר יותר, ב-10 במרץ 1976, נפל המחנה הצבאי בעיירה הנוצרית מרג' עיון, היות שהלוחמים הנוצרים, אשר היו מעטים מספרית מלוחמי המיליציה, עזבו את הבסיס על נשקם ונסו לבסיס בתל נאחס, סמוך לכפר קליעה. צבא לבנון הערבי אמנם לא יזם עימותים מזוינים עם המחנה השמרני ("הימין הלבנוני", קואליציה של כוחות נוצריים אשר בשנת 1976 התאחדו ל"החזית הלבנונית") אך נלחם לצד אש"ף ככוח מסייע. ידוע כי לוחמי המיליציה השתתפו במעשי טבח כנגד האוכלוסייה הנוצרית בלבנון. על אף שאין נתונים אשר מצביעים לאילו מעשי טבח שביצע אש"ף אכן היה שותף צבא לבנון הערבי, אך ידוע בוודאות כי לוחמי המיליציה לקחו חלק בטבח עישייה בו נטבחו לפחות 70 אזרחים לא חמושים, רובם נשים וילדים, תושבי הכפר הנוצרי עישייה בדרום לבנון.
לוחמי המיליציה פעלו רבות כנגד האוכלוסייה הנוצרית האזרחית. בדרום לבנון, הטילו לוחמי המיליציה עוצר על המובלעות הנוצריות והגבילו את חופש התנועה אף ביישובים עצמם. כמו כן, ניתק צבא לבנון הערבי את זרם המים והחשמל לכפרים הנוצריים במובלעת מרג' עיון ובעקבות העוצר הופסקה אספקת מוצרי בסיס ליישובים הנצורים. מצב זה ואוזלת ידה של ממשלת לבנון בטיפול בו, יצרו זעם רב בקרב האוכלוסייה, והביא להתארגנות מיליציה נוצרית חמושה בדרום לבנון, "צבא לבנון החופשית" ולכריתת ברית בין נוצריי דרום לבנון למדינת ישראל. צבא לבנון החופשית החל להתחזק בהדרגה ולהוות כוח חזק נגד אש"ף וצבא לבנון הערבי. צבא לבנון הערבי, אשר בעבר, בזכות בריתו עם אש"ף, נהנה משליטה כמעט מוחלטת בדרום לבנון ובצירים ובכבישים הראשיים, נחלש ככל שצבא לבנון החופשית התחזק. כעבור שנים ספורות מרגע הקמתו, החל צבא לבנון הערבי להתפורר ורבים מלוחמיו ערקו, אמנם חלק מלוחמי המיליציה הצטרפו לאש"ף ואל-ח'טיב אף ניסה להקים גוף אוטונומי בתוך אש"ף, מאמציו כשלו וצבא לבנון הערבי חדל מלהתקיים.
הוריקן אופליה
הוריקן אופליה (באנגלית: Hurricane Ophelia) היא שם שניתן לציקלון טרופי חזק שאיים על האיים האזוריים וגרם להשפעות משמעותיות בממלכה המאוחדת ואירלנד כציקלון אקסטרופי. סופת הציקלון הטרופית השבע-עשרה, הסערה הנקראת 15, והחורבן השישי של עונת ההוריקנים האטלנטית ב -2017. הסופה כעת עומדת על דרגה 3 מתוך 5 בסולם ספיר סימפסון והיא התפתחה ב-14 באוקטובר 2017. סופה זו התפתחה לאחר 30 שנה ללא הוריקנים באזורי אירופה הצפוניים. אופליה היא ההוריקן העוצמתי ביותר שתועד אי פעם במזרח האוקיינוס האטלנטי, והראשון מאז 1939 שמגיע כל כך צפונה.
מיסי פרגרים
מליסה "מיסי" פרגרים (באנגלית: Melissa "Missy" Peregrym; נולדה ב-16 ביוני 1982) היא שחקנית ודוגמנית קנדית, אשר ידועה בתפקידה בתור אנדי בסדרה "מלאך המוות" (2009-2007) ברשת The CW, מתפקידה בתור השוטרת אנדי מק'נאלי בדרמה המשטרתית "רוקי בלו" (2015-2010) ובזכות הופעתה בתור מגי בל בסדרת הדרמה המשטרתית "FBI" (2018-ואילך) ברשת CBS.
ביוגרפיה
פרגרים נולדה במונטריאול, קוויבק שבקנדה, בתם של הכומר דארל פרגרים, שר בכנסייה הפנטקוסטליזטית ושל ונסה, עקרת בית. בילדותה ונערותה, תיארה את עצמה כטום בוי, ושיחקה כדורגל, הוקי שדה, גלשן שלג וכדורסל.
קריירה
פרגרים החלה לדגמן בגיל 18 בסוכנות הדוגמנות "Lizbell Agency" ודגמנה בין היתר לפרסומות של מרצדס-בנץ, Sprint Canada והמשחקים האולימפיים.
בשנת 2006 כיכבה לראשונה בתפקיד ראשי בסרט קומדיה על התעמלות, "תקפצו לי".
בשנת 2007 גילמה את הדמות קנדיס וילמר בסדרת הטלוויזיה "גיבורים" של רשת NBC. בהמשך השנה, היא לוהקה לתפקיד ראשי בסדרת הטלוויזיה של The CW "מלאך המוות", שבוטלה לאחר שתי עונות שידור.
בשנת 2012 שיחקה בסרט "ארץ פראית" המבוסס על סיפור אמיתי.
החל משנת 2018 משחקת פרגרים בסדרת הטלוויזיה המשטרתית "FBI" ברשת הטלוויזיה האמריקאית CBS, בתור מגי בל, סוכנת FBI מצטיינת ושותפתו של או איי (זיקו זאקי).
חיים אישיים
פרגרים יצאה בעברה עם שחקן הפוטבול בן רוסליסברגר. פרגרים נישאה לשחקן האמריקאי זאקרי לוי ביוני 2014. פרגרים הגישה תביעת גירושין באפריל 2015, לאחר שהשניים היו פרודים כארבעה חודשים.
ב-30 בדצמבר 2018 פרגרים התחתנה עם השחקן האוסטרלי טום אוקלי בלוס אנג'לס. לה ולאוקלי יש בן, אוטיס פראדיס אוקלי, שנולד ב-21 במרץ 2020. בפברואר 2022 פרסמה פרגרים כי היא בהריון שני.
תורת הקודים
תורת הקודים או תורת הצפינה, תחום ידע העוסק בהעברה יעילה של מידע דרך מערכת תקשורת מציאותית שעשויה ליצור שגיאות ברצף המידע המועבר. בתורת הקודים מפותח מושג הקוד וכן גם כלים שמאפשרים הבחנה ותיקון שגיאות במידע המתקבל. בסיס כללי לתורת הקודים הונח על ידי קלוד שנון בשנת 1948, אשר הגדיר את מושג המידע באופן מתמטי. בנוסף, עבודתו הגדירה את החסמים התאורטיים על כמות המידע המקסימלי שניתן להעביר בערוץ רועש (משפט הקידוד של שנון), כאשר בניית קודים שואפת להגיע אל חסמים אלו.
קודים לגילוי ותיקון שגיאות נחקרים ומפותחים במסגרת מספר דיסציפלינות, בהן הנדסת חשמל, מדעי המחשב, מתמטיקה ותורת האינפורמציה.
קודים להעברת מידע
כאשר מעבירים מידע דרך מוליך טוב ככל שיהיה (גלי רדיו, קווי טלפון), נופלות טעויות במידע כתוצאה מרעשי רקע שנוצרים מסיבות טכניות בעיקר. שגיאה קטנה ככל שתהיה יכולה לעוות את המידע המתקבל ולהפוך אותו לחסר משמעות, או לבעל משמעות שונה מהרצוי. הבעיה קיימת מאז ומעולם גם בשפת הדיבור והכתיבה. ניתן לראות טעויות דפוס שנובעות מהחלפת אותיות כמעט בכל ספר שיוצא לשוק. בעיה זו נעשתה חריפה במיוחד בתקשורת בין מחשבים, בה שינוי של סיבית אחת במסר יכול להרוס את החישוב כולו.
על מנת להתמודד עם שגיאות אלו נוקטים במספר שיטות: ראשית, ניתן ליצור קוד (או שפה) בה אורך כל המילים הוא זהה. בצורה זו ניתן לבודד את הבעיה ולהתמודד עם כל מילה בפני עצמה (אם כי דילוג על אות יוביל לשגיאה מצטברת). שיטה נוספת היא הגדלת השוני בין מילות הקוד או השפה. כך מתאפשר זיהוי ואפילו תיקון של שגיאות מעטות. הרעיון הבסיסי הוא שאם שולחים מסר בקוד מסוים, ניתן להשוות את המסר השגוי שהתקבל אל מילות הקוד האפשריות, ולהחליט כי המילה ששודרה היא מילת הקוד שהכי קרובה למסר (או את אחת מהמילים הקרובות ביותר), מתוך הנחה שבתהליך העברת המסר לא חלו יותר מדי שגיאות.
מרחק המינג
מרחק המינג הוא מדד למרחק בין שתי מילים בקוד שאורך מילותיו קבוע, הקרוי על שם המתמטיקאי ריצ'רד המינג שפיתח את תורת הקודים. מרחק המינג מוגדר בתור מספר המקומות שבהם המילה הראשונה שונה מהמילה השנייה. מדד זה מהווה מטריקה ולכן נוהגים לסמן אותו \ d(x,y) כאשר (C הוא הקוד). מרחק המינג של קוד, הוא השוני המינימלי בין שתי מילות קוד שונות. בהינתן קוד C מרחק המינג שלו מסומן \ d(C). הסימון הוא זהה ומבחינים בין השימושים השונים לפי ההקשר.
קודים ליניאריים
חלק גדול מהקודים הטובים (מבחינת גודל הקוד ומרחקו), הם דווקא קודים המקיימים דרישה נוספת - הם מהווים מרחבים וקטוריים מעל אוסף סימני האלפבית. קודים כאלו נקראים קודים ליניאריים.
משמעות הדרישה שקוד מסוים הוא מרחב וקטורי היא שהקוד סגור תחת פעולות חיבור וכפל בסקלר אשר יוגדרו להלן:
יש להעיר שעל מנת שיוגדרו פעולות הכפל והחיבור בצורה נאותה, הא"ב המגדיר את הקוד צריך להיות שדה, ומכך נובע שגודלו \ q חייב להיות חזקה של מספר ראשוני כלשהו. בקודים ליניאריים נהוג לציין את ממד הקוד כמרחב וקטורי, ולא את מספר המילים שבקוד (שהוא q בחזקה הממד).
יתרונות הקודים הליניאריים על קודים רגילים רבים: קל לייצגם באמצעות בסיס של הקוד, וקיימות שיטות פשוטות לקידוד קודים כאלה, ולבדיקת טעויות. פענוח קודים כאלה הוא לאו דווקא יעיל מבחינה חישובית, אולם יש דוגמאות רבות בהן הפענוח יעיל ומשתמש בתכונות האלגבריות של הקוד (ראו בערך המורחב).
משימה בלתי אפשרית (סדרת סרטים)
משימה בלתי אפשרית (באנגלית: Mission: Impossible) היא סדרת סרטי פעולה המבוססת על סדרת טלוויזיה באותו שם בהפקתו ובכיכובו של טום קרוז כסוכן איתן האנט. הסדרה עוקבת אחר פעילות של "כוח משימה בלתי אפשרית" (IMF), שרות מודיעין סודי בארצות הברית שחבריו הם מרגלים מיומנים ומאומנים בצורה מושלמת, בפיקודו של האנט, והם פועלים כדי להציל את העולם מאויבים שונים. הסרטים הרוויחו עד כה מעל 3 מיליארד דולר ונמצאים במקום ה-18 בעולם ברשימת הסרטים הרווחיים בהיסטוריה.
ארכיפ קוינג'י
ארכיפּ איוואנוביץ' קוינג'י (באוקראינית: Архип Іванович Куїнджі; 15 בינואר 1842 – 11 ביולי 1910), צייר אוקראיני ממוצא יווני, שבלט בציורי נוף.
ביוגרפיה
קוינג'י נולד במריאופול שבאוקראינה) למשפחת סנדלר ממוצא יווני. מועד לידתו אינו ברור, וקיימות גרסאות לפיהן הוא נולד בשנת 1841 או בשנת 1843. בידיו היו שלושה דרכונים ובהם שנת לידה שונה. הוריו נפטרו בהיותו ילד, ולכן היה צריך לעבוד בעבודות מזדמנות שונות לפרנסתו. הוא לא הלך לבית ספר, ולמד אצל מורה יווני. כבר מגיל צעיר אהב לצייר, וניצל לצורך כך כל פיסת נייר. בשנים 1860-1865 עבד קוינג'י בסטודיו לצילום בטגנרוג (עיר על שפת ים אזוב כ-70 ק"מ מרוסטוב על הדון). בשנת 1865, לפי המלצות קרובי משפחה שהכירו את איוון אייווזובסקי, הוא נסע לפאודוסיה. (עיר בחצי האי קרים), אך לא התקבל יפה אצל הצייר הידוע ולאחר מספר חודשים קוינג'י חזר לטגנרוג.
בשנת 1866 קוינג'י נסע לסנקט פטרבורג ברוסיה וניסה להתקבל לאקדמיה לציור, אך ללא הצלחה. הסיבה העיקרית לכך הייתה בכך שלקוינג'י לא הייתה שום השכלה פורמלית והוא לא היה יכול לעבור בחינות בנושאים כלליים. לאחר שהציג באחת התערוכות את הציור שלו, הוא התקבל לאקדמיה תוך הסכמת הנהלה לבחון אותו רק בנושאי ציור. קוינג'י סיים את לימודיו בשנת 1872. כבר בשנת 1873 הוא קיבל מדליות על ציוריו בתערוכות בלונדון ובווינה. החל משנת 1874 החל להציג את עבודותיו במסגרת תערוכות של "הנודדים", ובשנת 1877 התקבל כחבר בארגון זה. במשך מספר שנים השתתף בתערוכות ה"נודדים" באופן קבוע.
בשנת 1880 אורגנה לו תערוכת ציור אחד "ליל ירח על הדנייפר". התערוכה נחלה הצלחה בלתי רגילה. בשנת 1882 אורגנה תערוכה אחרונה של ציוריו. משנה זו קוינג'י לא היה מוכן להציג את ציוריו באף תערוכה. יחד עם זאת, הוא המשיך בציורי נוף. ציורים רבים מאותה תקופה נחשפו לאחר מותו.
בשנת 1901, לאחר כשני עשורים, הציג קוינג'י בפני חבריו ציור נוסף שלו, "ישו בגת שמנים".
בשנת 1904 תרם קוינג'י לאקדמיה לציור 100 אלף רובל להענקת 24 מלגות כל שנה. בשנת 1909 הוא תרם את כל הונו להקמת ארגון הציירים באחוזתו בחצי האי קרים. ארגון זה פעל עד לשנת 1930.
קוינג'י מת מדלקת ריאות בשנת 1910 בסנקט פטרבורג.
רוב יצירותיו רוכזו במוזיאון הרוסי ובגלריית טרטיאקוב.
LWN.net
מבנה האתר
באתר שני סוגים עיקריים של כתבות: דיווחים על עדכוני חדשות (כד"כ תמצית קצרה וקישור, לפעמים גם גוף ההודעה במקרה של הודעה לעיתונות או הודעה ברשימת תפוצה).
בנוסף לכך יש כל שבוע, ביום חמישי, מהדורה שבועית: אוסף של כתבות במספר מדורים. תוכן המדורה השבועית זמין למנויים בלבד למשך שבוע והופך להיות זמין לקהל הרחב (ללא צורך בהזדהות). חלק מהכתבות מפורסמות מראש, עוד לפני פרסום המהדורה השבועית. אפשר להגיב לכל הידיעות והכתבות.
היסטוריה
בסוף שנת 1997 הקימו ג'ונתן קורבט ואליזבת קולבאו (Coolbaugh) חברה בשם Eklektix לשרותי פיתוח ותמיכה טכנית למערכות לינוקס. על מנת לפרסם את עצמם הם החלו, החל מ-22 בינואר 1998, לפרסם באתרם טור חדשות שבועי בשם "חדשות לינוקס השבועיות". שם המתחם lwn.net נרכש בתאריך 22 במאי 1998.
אתר החדשות זכה להצלחה, אולם חברת Eklektix עצמה לא זכתה להצלחה כלכלית. החל משנת 1999, בימי בועת הדוט-קום היו משקיעים רבים שרצו להשקיע בחברות שקשורות ללינוקס. בסופו של דבר נרכשה החברה על ידי חברת Tucows הקנדית באפריל 2000.
בשנת 2001 פרשה אליזבת קולבאו מהעריכה בשל מחלת טרשת נפוצה.
האתר
עד שנת 2002 היה האתר כתוב בשפת PHP (גרסה 3). בשנה זו הוא נכתב מחדש בשפת פייתון. הוא משתמש בבסיס הנתונים PostgreSQL.
משה ינאי
משה ינאי (נולד ב-1949) הוא מהנדס חשמל, ממציא, יזם היי-טק, איש עסקים ונדבן ישראלי. הוביל את פיתוח סימטריקס, מוצר הדגל של חברת EMC בשנות ה-90, ומקימן של חברות הזנק אחדות. הוא מומחה בעל מוניטין עולמי לאמצעי אחסון נתונים. ייסד את חברת Infinidat. מוצרי האחסון והגיבוי שפיתחו ינאי וקבוצתו ב-EMC הוטמעו בעשרות חברות גדולות שפעלו בבנייני התאומים לפני התקפת הטרור של 11 ספטמבר 2001, וצמצמו משמעותית את הכאוס הפיננסי שיכל להיגרם בגלל אובדן מוחלט של הנתונים.
ביוגרפיה
משה ינאי נולד בישראל בשנת 1949 וגדל במושב כפר יחזקאל. בשנת 1975 קיבל תואר ראשון בהנדסת חשמל מהטכניון. לאחר עבודה באלביט, ישראל, ובניקסדורף, ארצות הברית, החל ינאי לעבוד ב-1987 בחברת אי.אמ.סי, הפך להיות סגן הנשיא לטכנולוגיה ועזב אותה ב-2001. בהמשך הקים חברות הזנק בתחום האחסון והשתלב ב-אי.ב.אם בארצות הברית לאחר שמכר לה שתי החברות שהקים. לאחר מכן הקים קרן הון סיכון פרטית מיכל אינטרנשיונל והוא משקיע בעסקים שונים, כאשר בחלקם הוא יזם פעיל ומנהל.
בשנת 2010 רכש ינאי מחצית ממניות מפעל 'לגין טובופלסט' של קיבוץ יגור תמורת 40 מיליון ש"ח. באותה שנה תרם ינאי 40 מיליון ש"ח לטכניון, לקידום המצוינות בהוראה האקדמית,  על רקע זיכרונותיו כסטודנט מקשיי הלימוד בטכניון. בנוסף, התחייב ינאי לתרום מיליון ש"ח ל"קרן הדוכיפת" למחקר, חינוך ושימור הציפורים ובית גידולן בישראל. ב-2012 יזם ינאי את הקמת עמותת יסוד לקידום זכויות יסוד, עמותה פועלת מאז בעשרות בתי ספר ורשויות מקומיות ברחבי ישראל, ותרם למימונה.
שותפות אלביט-ניקסדורף
החל את דרכו המקצועית בתכנון אמצעי אחסון נתונים למחשב תואם IBM מיינפריים שפותח ויוצר בחברת אלביט בשיתוף עם חברת ניקסדורף ונקרא ענת. עם הפסקת מיזם זה, שלא הצליח כלכלית, המשיך ינאי בפיתוח אמצעי אחסון מתקדמים לחברת ניקסדורף בארצות הברית.
חברת אי.אמ סי.
משפחת מוצרי סימטריקס וחבילת התוכנה הנילוית  SRDF הפכו את חברת EMC ל"גורם השולט בתעשיית האחסון" והפכו את ינאי לגורו של טכנולוגית האחסון בענן. המשמעות של תרומת ינאי לתעשיית האחסון תוארה על ידי דוח של אנליסט ESG במילים הבאות: " האדם האחראי ביותר לארכיטקטורה של המוצר המוצלח ביותר בהיסטוריה של תת-מערכות, סימטריקס, היה משה ינאי". אתר ברונס כינה את חבילת התוכנה SRDF "הגיבור האמיתי של מתקפת הטרור על בניני התאומים ב-11 ספטמבר 2001". הערכה זו לפועלו של ינאי נבעה מכך ש"ל-EMC היו 25 לקוחות גדולים בבניני התאומים ועוד תריסר לקוחות בבניינים סמוכים שנפגעו בהתקפה.". על לקוחות אלו נמנו הבורסה לניירות ערך של ניו-יורק וכמה בנקים חשובים. שמירת הנתונים צמצמה משמעותית את הכאוס הפיננסי שיכל להיגרם בגלל אובדן מוחלט של הנתונים.
הקמת דיליג'נט ו-XIV והשתלבות ב-IBM
ינאי רכש עם דורון קמפבל את דיליג'נט, שהייתה מרכז מחר בישראל של חברת EMC והם הפכו את החברה העוסקת בטכנולוגיה של גיבוי נתונים. ינאי הוביל ומימן את הקמתה של חברת ההזנק הישראלית XIV לייצור אמצעי אחסון נתונים, שנרכשה בינואר 2008 על ידי חברת IBM תמורת כ-300 מיליון דולר. הוא המשיך להוביל את החברה, ונבחר לעמית IBM. זמן קצר לאחר מכן, באפריל 2008, רכשה IBM את דיליג'נט. בשנת 2010 פרש ינאי מ-IBM על רקע מחלוקת בנוגע לפיתוח מערכות XIV.
אינפידנט
חברת הזנק נוספת שהקים ומימן היא אינפינידט, העוסקת אף היא באחסון נתונים. באפריל 2015 גייסה החברה 150 מיליון דולר, לפי שווי של 1.2 מיליארד דולר. במאי 2020 פרש מתפקיד מנכ"ל החברה ומונה לסמנכ"ל טכנולוגיות שלה. ינאי מעורב במספר חברות הזנק נוספות, ובהן Axxana.
פטנטים
ינאי הוא הממציא או הממציא המשותף לכ-40 פטנטים אמריקאיים בנושא אחסון נתונים. לדוגמה, שני פטנטים חשובים שרשם לטובת EMC בשנות ה-90 הם פטנטים מס' 5,390,313 ו-5,544,347.
מבצע יער הנגב
מבצע יער הנגב היה פשיטה שבוצעה על ידי שייטת 13, יחידת הקומנדו הימי של ישראל, ב-4 באוגוסט 2006, בעיר צור שבלבנון, במהלך מלחמת לבנון השנייה.
במהלך מלחמת לבנון השנייה נטלה שייטת 13 חלק במספר רב של פעולות בעומק שטח לבנון. מטרת הפשיטה של כוחות הקומנדו הימי על צור הייתה לחטוף בכיר במערך הרקטות של חזבאללה, הפעולה בעומק שטח האויב ובהשתתפות 92 לוחמים הייתה מהגדולות והנועזות שביצעה היחידה לאורך כל שנותיה, לצורך הפעולה גויסו לוחמי היחידה שאינם בשירות הסדיר.
FATF
FATF (ראשי תיבות באנגלית של Financial Action Task Force) הוא גוף בין-ממשלתי שהוקם בשנת 1989 על ידי מדינות ה-G7. זהו כוח משימה בינלאומי שמטרתו לפתח ולקדם מדיניות למאבק בהלבנת הון ומימון טרור, ברמה הלאומית וברמה הבינלאומית. הוא מוגדר כ"גוף מתווה מדיניות" (policy making body) לקידום המדיניות בנושא מאבק בהלבנת הון ובכספי טרור. הארגון קובע את הסטנדרטים הבינלאומיים העולמיים המחייבים בתחום.
מבצע יער הנגב
בכיר לשעבר באמ"ן אמר על הפעולה כי.
רקע למבצע
בתחילת מלחמת לבנון השנייה עסקה השייטת בפשיטות מבצעיות בעיר עזה כחלק ממבצע גשמי קיץ. לאחר כמה ימים החלה היחידה להתכונן לפעולות בגזרת לבנון, אולם שוב ושוב בוטלו או נדחו הפעולות בהן הייתה אמורה היחידה לקחת חלק. מפקד השייטת, אל"ם נבו ארז, העלה בפני מפקדיו שוב ושוב הצעות לפעולות מיוחדות בעומק האויב, ונדחה בכל פעם. עקב כך החליט אל"ם נבו לשלוח שניים מאנשיו לאמ"ן כדי לאתר מידע מודיעיני שממנו ניתן יהיה לתכנן משימה עבור השייטת, שגם תאושר על ידי פיקוד חיל הים והמטכ"ל. לאחר כמה ימים נמצאה משימה כזו - לחטוף בכיר במערך הרקטות של חזבאללה, שהיה מעורב גם בירי על חדרה. הבכיר שהה בדירת מסתור באחת השכונות הצפוניות של צור. כל מה שהיה ידוע על הופעתו החיצונית של האיש, הוא שהוא גדול מידות ובעל שפם. בליל 2 באוגוסט התקבל אישור לפעולה, והכוח הפליג על גבי כלי שיט של חיל הים אל מול חופי צור. כאשר הכוח, שמנה עשרות רבות של לוחמים (אולי הכוח הפושט הגדול בתולדות היחידה), עמד לרדת למים, התקבלה ידיעה כי הבכיר אינו בדירה. המבצע התבטל והכוח שב ארצה. למחרת נדחתה הפעולה שנית. מפקד חיל הים, דוד בן בעש"ט, השתתף באותו ערב בשידור טלוויזיה מבסיס חיל הים באשדוד ואגף המבצעים במטכ"ל סירב לאשר את הפעולה עד שמפקד חיל הים יגיע לבור הפיקוד. כתוצאה מכך התעכב המבצע בחצי שעה בעוד הכוח ממתין בים מול החוף בצור. מפקד החיל פיקד על המבצע, וסייע בידו תא"ל טל רוסו, יועץ לראש אגף מבצעים לפעילות יחידות מיוחדות.
FATF
הארגון מפרסם המלצות לקידום הנושא ומפעיל לחץ פוליטי שמביא את מקבלי ההחלטות במדינות לתקן את חקיקתם בהתאם להמלצותיו. כמו כן הארגון מפקח על הפעלת החקיקה וההליכים לטיפול בהלבנת הון במדינות בעולם, עוקב אחר התפתחות הטכניקות להלבנת הון ולמימון טרור, תוך עדכון ההמלצות לטיפול בהן. ארגון ה-FATF פועל ליד ארגון ה-OECD בפריז ומהווה מעין שלוחה שלו. בדיוני ה-FATF משתתפים כמשקיפים נציגי הבנק העולמי, קרן המטבע הבינלאומית, ארגון האומות המאוחדות, ארגון המכס העולמי, ה-OECD, גופים פיננסיים חשובים של האיחוד האירופי, כגון הבנק האירופי המרכזי ECB והיורופול וכן נציגי מדינה משקיפה אחת – סין. נכון לשנת 2014 חברים בגוף זה 34 מדינות ושני ארגונים אזוריים: האיחוד האירופי ומועצת שיתוף הפעולה של מדינות המפרץ.
מבצע יער הנגב
מהלך המבצע
מערך הפיקוד: אל"ם נבו ארז מפקד השייטת, סא"ל רפי מילוא שמונה לפקד על הכוח הפורץ ומפקד פלגת האימונים סא"ל גור שרייבמן שמונה לפקד על כוח האבטחה, במבצע השתתפו גם רס"ן במיל' זיו גרשוני, סרן שחר רבינס ואורן שמחה.
הנחיתה בחופי לבנון: בלילה של יום שישי, 4 באוגוסט, סמוך לחצות, ירדו הלוחמים מול חופי צור. הנחיתה בחוף הלבנוני עברה בלא תקלות ובשעה 00:18 התמקם הכוח על החוף הלבנוני.
FATF
ההיסטוריה של FATF
בתגובה לחשש הגובר בעולם מפני תופעות הולכות וגוברות של הלבנת הון, התכנסה בפריז בשנת 1989 ועידת פיסגה של ה-G-7, לאור גילויי האיום העומד בפתחה של המערכת הבנקאית העולמית החליטו ראשי המדינות של ה־G-7 ונשיא האיחוד האירופי לייסד כוח משימה מיוחד שימנה את שבע המדינות של הארגון, האיחוד האירופי ושמונה מדינות נוספות. על כוח המשימה הוטלה האחריות לבדוק את הטכניקות שמשתמשים בהן בעולם להלבנת ההון ואת המגמות בתחום זה. כמו כן גם להעריך את הפעולות שכבר נעשו ברמת הארגונים הבינלאומיים וקביעת אמצעים שיש לבצעם כדי להתמודד עם הבעיה.
מבצע יער הנגב
מהלך המבצע
הדרך ליעד הפשיטה: בראש הכוח המוביל ניצב מפקד השייטת אל"ם נבו ארז אף שמפקדיו דרשו ממנו שלא לצאת לפעולה . לפי התוכנית המבצעית היה על הכוח לנוע מהחוף לעבר היעד כשחלק מן הדרך נעשית בפרדס הסמוך לשכונה בה שהה איש חזבאללה המבוקש, אולם בשל לוח הזמנים הקצר שאפיין את ההכנות למבצע לא היה ידוע למתכנני המבצע כי הפרדס נטוע באופן אקראי וכי קיימת בו צמחייה סבוכה מה שגרם שהדרך הייתה כמעט בלתי עבירה. בשל קשיי התמצאות בפרדס כוח החוד טעה בדרך לזמן קצר אולם הצליח לשוב לציר המקורי, בשטח מקורח באמצע הפרדס נקבעה תחנת פינוי נפגעים, חלק מצוות הפשיטה נשאר במקום ושאר הלוחמים המשיכו לעבר היעד, למעשה אף שהכוח הצליח לפלס דרך בפרדס היה זה באיחור ניכר בלוח הזמנים.
תחילת הפשיטה: בשעה 02:20, (עשרים דקות לאחר המועד האחרון שנקבע כאפשרי לביצוע הפעולה) הגיע כוח השייטת לבניין הסמוך לפרדס אשר לפי המודיעין שוהה בו בכיר חזבאללה, למעשה התברר כי זה לא הבניין הנדרש. לאחר שתמונת מודיעין מעודכנת הצביעה על כתובת בקצה השכונה בנקודה המרוחקת ביותר מהפרדס, עלתה דרישה במטה הפיקוד לבטל את הפעולה בשל החשש מתנועת הכוח בשכונה מיושבת ואי העמידה בלוח הזמנים, אף על פי כן אל"ם ארז בהתייעצות עם מפקדי הכוח בשטח התעקש להמשיך בפעולה, לאחר שדעתו התקבלה החל הכוח לנוע לעבר היעד. בהגעתם לכתובת המעודכנת התפצלו לוחמי הכוח. חלק מן הכוח נשאר לאבטח את סביבת הבניין וצוות לוחמים בפיקוד א' מפקד צוות בפלגת הלוחמים בשייטת וסרן רבינס עלו לדירת המבוקש, טרם פריצת הדלת באמצעים טקטיים (פריצה "חמה") הציע מפקד הצוות א' לנסות ולבדוק האם הדלת נעולה, אחד הלוחמים ניסה ומצא כי אכן הדלת פתוחה ובכך נחסכה פריצת הדלת, בסלון הבית הבחינו הלוחמים בגבר גבוה בעל ממדי גוף רחבים עם שפם ישן על ספה כשתת מקלע קלצ'ניקוב מונח לצדו, שני לוחמים הסתערו לעברו וכפתו אותו במהירות, בשלב זה פלט הגבר צעקה שהעירה את אנשי הבית. עקב תמונת מודיעין חסרה לא נמסר לכוח הפשיטה תמונה של המבוקש אלא נתונים כללים אודות מראהו, לפי נתונים אלו העריכו לוחמי השייטת כי המבוקש בידם.
FATF
ארבעים ההמלצות כנגד הלבנת הון ותשע ההמלצות למלחמה במימון הטרור (40+9)
המלצות FATF הן בבחינת "חוק רך", כלומר, הצהרות והמלצות בעלות אופי לא מחייב, אך בעלות חשיבות כקובעות קווי מדיניות ומקור לפיתוח כלים משפטיים חזקים יותר בעתיד בצורת אמנות או משפט מנהגי.
מבצע יער הנגב
מהלך המבצע
התפתחות הקרב: בשעה 03:16 לאחר צעקתו של פעיל החזבאללה זיהה סרן רבינס מחבל שמציץ מאחת הדלתות. רבינס צעק לו בערבית לעצור ולגשת אליו אולם המחבל נכנס פנימה לחדרו וטרק את הדלת. בתגובה ירה רבינס לעבר הדלת 3 יריות, לאחר כמה שניות נורה צרור יריות אל תוך הסלון שם שהה חלק מהכוח יחד עם פעיל החזבאללה, הכוח הגיב באש חזרה והחל קרב יריות צמוד. במהלך חילופי האש זיהה מפקד הצוות א' מחבל חמוש שעומד במסדרון בעמדה שנותנת לו שליטה מרבית על המתרחש והשליך לעברו רימון אולם הרימון נתקע במשקוף דלת המטבח וחזר לעבר הכוח. מפקד הצוות צעק "רימון" הפיל לוחם שלא שם לב למתרחש ונשכב על גבו כדי להגן עליו מהפיצוץ. עקב התפוצצות הרימון בקרבת הכוח נפגעו מרסיסים מפקד הצוות א' ברגליו, לוחם נוסף בכתפו וכמה לוחמים בגופם. לאחר כמה שניות נורה צרור נוסף שפגע ברבינס, רבינס נפצע מפציעה חודרת של קליע בצלעותיו ובריאותיו. בשלב זה 2 מחבלים ניסו להימלט מהדירה דרך החלונות, אחד המחבלים זיהה מהחלון את הכוח המאבטח שנמצא מסביב לבניין, לוחמי הכוח התמהמהו מחשש שמדובר בלוחם שייטת, המחבל ניצל את התמהמהות וירה צרור לעבר הכוח, מירי זה נפגע לוחם שייטת במילואים רס"ר איציק ברגר, שנפגע בראשו משני קליעים וברסיסים ברחבי גופו. הכוח השיב אש והרג את המחבל שנותר תלוי כשמחצית גופו מחוץ לדירה ומחצית גופו בתוכה, בתוך הדירה זיהו לוחמי הכוח כי אחד המחבלים התבצר במטבח והשליכו לעברו רימון, הרימון התפוצץ הרג את המחבל וגרם לבלון גז שנמצא במקום להתפוצץ, כתוצאה מכך החלה הדירה לעלות באש.
פינוי כוח הפשיטה: מפקד הצוות א' הבין כי הפעולה הסתבכה וכי מוטל על הלוחמים לסגת במהירות מהמקום, צוות הלוחמים התפנה מן הבניין כשבראש הצוות ירד לוחם השייטת מ' כשהוא אוחז במחבל הכפות, בהגעתם לפתח הבניין הבחין לוחם בצוות האבטחה במחבל בשל חוסר ידיעה והחשש שמדובר במחבל חמוש ירה הלוחם לעברו צרור. המחבל נהרג ומ' שהוביל את המחבל נפגע מפגיעת קליע בידו, הכוח השאיר את גופת המחבל במקום והמשיך בפינוי לעבר החוף. בעקבות קולות חילופי האש הכבדים תושבי השכונה התעוררו והכח ספג אש כבדה מחלונות שונים ואף הושלכו לעברו מטעני חבלה. במקביל הסתייע הכוח בשני מסוקי קרב ומטוסי חיל האוויר שהוזנקו לאזור לחפות על נסיגתם. לבקשת הכוח הפציץ חיל האוויר את השנאים האחראים על אספקת כוח החשמל לשכונה, כוח השייטת ניצל את העלטה הכבדה שנוצרה על מנת להשלים את הפינוי במהירות המרבית.
FATF
ארבעים ההמלצות כנגד הלבנת הון ותשע ההמלצות למלחמה במימון הטרור (40+9)
חלוקת ההמלצות היא כדלהלן: 40 המלצות עוסקות בהלבנת הון, הדיון בהן וההסברים מכילים כ־25 דפים. תשע ההמלצות האחרות עוסקות במימון הטרור.
מבצע יער הנגב
תוצאות המבצע
תוצאות המבצע נמצאים בטווח האפור שנע בין הצלחה לכישלון באשר כל צד יכול לנכס לעצמו הצלחה מסוימת, טרם היציאה למבצע הוגדרו שלוש מטרות עיקריות, א. חטיפת בכיר חזבאללה האחראי על ירי הרקטות בינוני-טווח, ב. הפסקת ירי רקטות בינוני-טווח לעבר ישראל, ג. יצירת הרתעה אצל האויב.
בהיבט היעד של חטיפת בכיר במערך הרקטות של חזבאללה ניתן לומר כי הפעולה נכשלה מכיוון שבדיעבד התברר שהמודיעין שגה בתמונת המודיעין שסיפק לכוח הפשיטה, ואף שבכיר חזבאללה אכן שהה בבניין אולם למעשה היה בדירה בקומה השלישית ולא בקומה השנייה, הלחימה העיקשת של מחבלי החזבאללה בכוח השייטת לא נתנה שהות לברר את זהות הפעיל שנתפס ומשום כך ניצל בכיר החזבאללה. מאוחר יותר התנצל האיש בפני מפקדיו בחזבאללה והתנדב למות כשאהיד.
FATF
ארבעים ההמלצות כנגד הלבנת הון ותשע ההמלצות למלחמה במימון הטרור (40+9)
המלצות מספר 1 עד 3 נותנות קישורים לשורה של אמנות בינלאומיות מהן ניתן ללמוד על הגדרות והמאפיינים, ומהן העבירות שייכללו בתחום הלבנת ההון. המלצות אלה גם מנחות את המדינות לגבי חומרת העבירות שייכללו בחקיקה וההתייחסות המומלצת אליהן. המלצות מספר 17 עד 20 מסמיכות את המדינות לדאוג לקיומן ולאכיפתן של סנקציות בתחום הפלילי, האזרחי והמנהלי שיוחלו כנגד אנשים וישויות משפטיות אשר אינם מצייתים להוראותיהן. בתחום הדיווח על עסקאות חשודות עוסקות המלצות מספר 13 עד מספר 16 של ה- FATF. המלצה 13 קובעת, כי יש לחייב באמצעות הדין המדינתי מוסד פיננסי, החושד בקיומה של עסקת הלבנת הון או טרור לדווח מיידית לישות הרלוונטית במדינתו. המלצה מספר 14 דורשת להגן משפטית על מוסד פיננסי כזה, מנהליו ועובדיו בגין גילוי המידע, ולאסור עליהם בחוק לגלות כי גילו את המידע לרשות הרלוונטית. המלצה מספר 15 מחייבת מוסדות פיננסיים לפתח תוכניות למלחמה בהלבנת הון ובכספי טרור. המלצה 16 מרחיבה את תחולת ההוראות הקודמות גם לגורמים האחרים החייבים בגילוי המידע, ובהם עורכי דין ונוטריונים, עצמאים בעלי מקצועות משפטיים אחרים ורואי חשבון, סוחרים במתכות יקרות ובאבנים יקרות, נאמנויות וספקי שירותים לחברות. ההמלצה 12 (d) עוסקת בחמישה תחומי פעילות: עם זאת מודגש, כי עורכי דין, נוטריונים, עצמאים בעלי מקצועות משפטיים ורואי חשבון עצמאים אינם מחויבים לדווח על עסקה בנסיבות שבהן הם כפופים לחובת סודיות מקצועית או שעומדת להם זכות חוקית מקצועית (legal professional privilege) שלא לגלות את המידע. האמצעים לאכיפת ההמלצות מחולקים לארבע קטגוריות: תשע ההמלצות שנוספו על ידי ה- FATF עד שנת 2003 לארבעים הקיימות, מוסיפות למסגרות של הטיפול בעבירות הלבנת ההון גם את המסגרות של טיפול בכספי טרור, ומחילות לגבי כספים אלה את חובות הגילוי והענישה הפלילית כפי שהוגדרו לגבי עבירות הלבנת הון.
מבצע יער הנגב
תוצאות המבצע
מצד שני בהיבט שתי המטרות הנוספות שהוגדרו למבצע ניתן לומר כי המבצע נחל הצלחה מרובה, מעת המבצע ואילך עד סוף המלחמה חזבאללה נותר מאוים ולא הוסיף לשגר רקטות לטווח בינוני ממרחב צור. בנוסף עצם הידיעה שכוח קומנדו ישראלי פעל בעומק לבנון בתוככי שכונה מיושבת והצליח להיחלץ בשלום הותירה בהלם את הנהגת חזבאללה.
FATF
ארבעים ההמלצות כנגד הלבנת הון ותשע ההמלצות למלחמה במימון הטרור (40+9)
התיקונים האחרונים שנוספו להמלצות (פרסום 2012) כוללים: פרק בנושא גישה מבוססת סיכון (Risk-Based Approach) ובו התייחסות להגדרת הנושא באופן רשמי ורחב יותר וכן מתן הסברים לגבי השאלה איך גישה מבוססת סיכון תשפיע על יישומן של המלצות קונקרטיות מתוך 40 המלצות ה-FATF. ארגון ה-FATF ממליץ למדינות לבצע סקר סיכונים מקומי וכן להנחות מוסדות פיננסיים בתחומה של כל מדינה באשר לסיכונים הקיימים. כמו כן, ממליץ הארגון להבדיל בין לקוחות ושירותים בסיכון גבוה ובין לקוחות ושירותים בסיכון נמוך יותר, כאשר לגבי כל דרגת סיכון יומלץ לנקוט באמצעי "הכר את הלקוח" שונים. הארגון ממליץ על חובת בדיקה של העברות אלקטרוניות מול רשימות טרור ורשימות סנקציות, וזאת על מנת לעמוד בהוראות האו"ם. הארגון מבקש לקבל חוות דעת מהמדינות וממוסדות פיננסיים באשר לשאלה האם המוסדות יחויבו לסרוק שמות מול רשימות בכל מקרה ובכל שלב של שרשרת התשלומים (וגם במקרה שהם מתפקדים כגורם ביניים), מה יעשו המוסדות במקרה של זיהוי חיובי מול רשימה, ואיך על מוסד פיננסי להגיב במקרה של מידע חסר.
המדינות החברות בארגון
בשנת 2014 החליט הארגון שישראל תוכל להצטרף כחברה מן המניין, בכפוף לעמידתה בהצלחה בביקורת בינלאומית של הארגון בישראל בתחום איסור הלבנת הון ומימון טרור. בדצמבר 2018 התקבלה ישראל לארגון.
מבצע יער הנגב
תוצאות המבצע
בפעולה נפצעו 8 לוחמים וביניהם קצין וחייל שנפצעו קשה. בפעולה נהרגו יותר מ-10 מחבלים, בהם פעילים במערך הרקטות לטווח בינוני-ארוך של חזבאללה. לרופא השייטת, רב-סרן במיל' ד"ר תמיר וולף, הוענק בשל טיפולו בפצועים תחת אש, עיטור המופת. צל"ש מפקד חיל הים הוענק למפקדי כוח השייטת רס"ן א' וסא"ל רפי מילוא.
FATF
שיתופי פעולה
מספר ארגונים בינלאומיים נוספים עובדים בשיתוף פעולה עם ארגון ה-FATF:
אסף זוהר
אסף זוהר (נולד ב-31 במרץ 1963) הוא פסנתרן ישראלי, פרופסור בבית הספר למוזיקה ע"ש בוכמן-מהטה באוניברסיטת תל אביב.
לימודים
זוהר נולד ב-1963 בישראל. הוא תלמידם של רוני מרכס-באום, חנה שלגי ואריה ורדי. הוא בוגר הקונסרבטוריון של גבעתיים והאקדמיה למוזיקה על שם רובין בתל אביב. לאחר סיום לימודיו בישראל המשיך ללימודי דוקטורט באוניברסיטת אינדיאנה בארצות הברית, שם השתלם אצל מנחם פרסלר וכיהן כמרצה בשנת הלימודים 1991-1990.
קריירה
זוהר הופיע עם תזמורות רבות בישראל, ועם המנצחים זובין מהטה, גרי ברתיני, מנדי רודן, נעם שריף, דוד שלון, דייוויד רוברטסון ואחרים. נוסף על כך הופיע ברסיטלים ברחבי העולם, ובכללם בארצות הברית, אירופה, דרום אפריקה, אוסטרליה ויפן.
בנוסף לקונצרטים רבים, זוהר גם נותן הרצאות רבות בנושא המוזיקה הקלאסית, בין היתר בקונצרטים מוסברים אשר בהם הוא עצמו מופיע, כסולן או כחבר הרכב.
בעבר היה זוהר דקאן באקדמיה למוזיקה ומחול בירושלים. כיום הוא מכהן כפרופסור בבית הספר למוזיקה ע"ש בוכמן-מהטה באוניברסיטת תל אביב, מדריך הרכבים קאמריים בקונסרבטוריון גבעתיים, ביחידה לנגנים מצטיינים של המרכז למוזיקה ירושלים שבמשכנות שאננים ובתיכון לאמנויות תלמה ילין. הוא מדריך כיתות אמן בארץ ובעולם ומנחה קונצרטים מוסברים בתזמורת הקאמרטה הישראלית ירושלים ובקונסרבטוריון שטריקר בתל אביב.
כמורה, הוא זוכה להצלחה רבה, ואחדים מתלמידיו ניגנו עם מספר תזמורות בישראל, וזכו בפרסים שונים בישראל ובעולם.
בוקר אחד
פיפ ברוטון ביים שישה מתוך שמונת הפרקים של העונה הראשונה; אנדי ניוברי ביים את השניים האחרים. בסדרה מככבת איב מיילס בתפקיד פיית האוולס, עורכת דין במשרד המשפחתי. אוואן, בעלה, נעלם בזמן שהיא בחופשת לידה, ובלית ברירה פיית נסחפת בחזרה לענייני המשפטים ועוד, כשהיא מחפשת את בעלה, וחושפת סודות. כוכבי משנה בסדרה כוללים את האנה דניאל, מתיו גראוול, בראדלי פריגארד, מארק לואיס ג'ונס, מאלי האריז ואנירן יוז.
הגרסה בשפה האנגלית שודרה לראשונה ב BBC ויילס ב-13 בפברואר 2018. התוכנית הייתה פופולרית מאוד בוויילס, עם ממוצע של 300,000 צופים לכל פרק, מה שהפך אותה לתוכנית הפופולרית ביותר ב-BBC ויילס ב-25 השנים האחרונות. הסדרה גם זכתה למספרי ההורדה הגדולים ביותר ברשת BBC iPlayer, עם מעל 8.5 מיליון הורדות במאי 2018.
לאחר שיצאה ההודעה ש"בוקר אחד" תשודר ב-15 ביוני 2018 בכל בריטניה ב-BBC One, החלו השידורים ב-10 ביולי 2018. בעקבות דו"ח נוסף של השיאים שגרפה הסדרה, ראש הנציבות של BBC ויילס, ניק אנדרוס, אמר כי סדרה זו היא פנינה אמיתית מתחילתה ועד סופה, ושהיא עדות לכוח של הדרמות היוצאות מוויילס כעת. העונה הראשונה זכתה בשלושה פרסי BAFTA ולשיים בשנת 2018. הפקת העונה השנייה של הסדרה החלה בספטמבר 2018, ועלתה לשידור ב-12 במאי 2019, וכללה 6 פרקים.
ביקורת
הסדרה זכתה בעיקר לביקורות חיוביות, בעיתון "הגרדיאן" כ"קצת כמו שקרים קטנים גדולים, משועתק לוויילס הכפרית". גארי ריימונד, כתב ב-Wales Arts Review, "... מעניין במיוחד לראות יהלום אמיתי יוצא מקליפת הפחם הוולשית". הוא גם ציין שברשתות החברתיות הסדרה זכתה להתלהבות גדולה, דבר הראוי לציון בעיקר בהינתן הפרסום המוגבל לו זכתה.
לידיה מוריס, בביקורת בעיתון UK Daily Post, כתבה שהתוכנית "כבר הוכיחה עצמה כלהיט עם קהלי הטלוויזיה". ביקורת במגזין Grazia שיבחה את הסדרה, והשוותה אותה ל"ברודצ'רץ''" במיטבה. בביקורת "הטיימס" תיארה ניקול וין את הסדרה כ"דרמה הדו-לשונית שהשתלטה על בריטניה". ב-2 במאי 2018, סטיוארט הריטג' הפציר בקוראיו ב- the i "לצפות במותחן משנה-המשחק הזה כל עוד אתם עדיין יכולים". ג'ון קוטס כתב בעיתון The Express, "ההצלחה חסרת התקדים של 'בוקר אחד'... הובילה לצפיות שיא ב-BBC One החל מיום חמישי ... עם עונה שנייה בדרך." על פי ביקורת בעיתון הגארדיאן ביולי 2018, "כבר להיט ענק iPlayer, הדרמה ... על בעל נעלם היא מציאותית ומצולמת באופן יפהפה... היא נראית אמיתית, מבריקה ווולשית".
הסדרה זכתה בשלושה פרסי BAFTA וולשית בשנת 2018: הפרס לשחקנית הטובה ביותר (איב מיילס), התסריטאי הטוב ביותר (מתיו הול) והמוזיקה המקורית הטובה ביותר (איימי ואדג' ולורנס לאב גריד).
עונה 1 (2017)
הרייטינג מתייחס למספר הצופים, במיליונים, על פי רשות השידור הוולשית
הפקה
עלילת התוכנית מתרחשת בעיר הבדיונית אברקוראן - השם המקורי של טירת לאוהארן, שבסביבתה צולמה הסדרה. וכן בעיירה קרמרתנשיר. הצילומים החלו בקיץ 2017. אתרי צילום נוספים כללו את עמק גלמורגן, פונטרדאווה, וסוונסי. סצנות באולפן צולמו ב-Sony UK Technology Centre's Ffilm Factory 35 שבפנקוד.
חברת סרטי ווקס הפיקה את הדרמה בעזרת Nevision, Cinematic Productions, Soundworks ו- About Premium Content. ההפקה מומנה באמצעות תקציב התקשורת של ממשלת ויילס.
מוזיקה
שישה שירים מקוריים נכתבו עבור הסדרה על ידי הזמרת-יוצרת איימי ואדג'. הפסקול האנגלי והפסקול הוולשי יצאו כמיני אלבומים ב-iTunes ב-9 במרץ 2018. הגרסאות באנגלית הן בביצועה של איימי ואדג' and the Welsh versions by Ela Hughes. מוזיקת הרקע הולחנה על ידי לורנס לאב גריד.
נבטים (מושב)
נְבָטִים הוא מושב בנגב הצפוני, ממזרח לבאר שבע (כ-8 ק"מ), והוא אחד מ-11 הנקודות שהוקמו ביחד באזור זה. היישוב משתייך לתנועת המושבים והוא מהווה חלק ממועצה אזורית בני שמעון.
היסטוריה
נבטים הוקמה על אדמות "מדסוס" שנרכשו על ידי הקרן הקיימת לישראל כחלק מגוש אדמות גדול ממזרח לבאר שבע שכלל את אדמות א-סיר, מדבח ומדסוס. בשנת 1943 הוקמה בית אשל על אדמות א-סיר בקרבת באר שבע, שם נמצאו, בקידוח, מים.
גרעיני התיישבות
מושב נבטים נוסד ב-6 באוקטובר 1946, במוצאי יום כיפור, במבצע 11 הנקודות על ידי עולים יוצאי עיראק מגרעין "נבטים" שקיבלו את הכשרתם במספר קיבוצים בארץ והתמקמו לראשונה כגרעין בשימרון ליד נהלל, ומיעוט של יוצאי אירופה. היישוב השתייך מרגע הקמתו לתנועת המושבים (שאליה השתייכו גם מייסדי בית אשל). בסיס יציאתם היה מצפה בית אשל שהוקם שלוש שנים קודם. בחודשים מרץ-אפריל 1947 התפורר הגרעין מהעדר תקציב כשחלק מחבריו מצטרפים לבית אשל הסמוכה. בין השאר עובר מנבטים לבית אשל אשר נרצח באוגוסט 1947 כאשר נסע באוטובוס ערבי מעזה לבאר שבע.
במקום גרעין נבטים הביאה תנועת המושבים גרעין של עולים מרומניה שאף הוא התפרק תוך זמן קצר. באוגוסט 1947 אוישה נבטים על ידי גוף שלישי גם כן של עולי רומניה. קבוצה זו איישה את נבטים במשך מלחמת העצמאות (יחד עם אנשי הפלמ"ח) עד נובמבר 1948, ולאחר כיבוש באר שבע התפרקה והמקום נעזב למשך כחודשיים. אז הגיע למקום קבוצה של חיילים משוחררים, אך הם עזבו בגלל רצונם להקים קיבוץ.
אז הובא למקום גרעין של תנועת "אלכסנדר" מיוצאי הונגריה, כולם עולים חדשים. הם החלו בבניית ישוב הקבע במקומו הנוכחי, כ-2 קילומטר מהאתר הזמני, בעזרת מחלקת ההתיישבות של הסוכנות בצמוד לדרך המנדטורית שהובילה לבאר שבע ממזרח - מכורנוב ומתל מלחתה. במקום הושקע מאמץ רב ונבנו בו, בין השאר, בתים מחימר. בשנים 1952–1953 עזבו רוב המתיישבים את המושב, לאחר שהמושב סבל מחובות כבדים, בצורת, מכת ארבה ומגנבות. לאחר נטישת יוצאי הונגריה נותר במקום מאחז צבאי ונעשו מספר ניסיונות ליישב את המקום. באפריל 1954 התארגנה בשער העלייה קבוצה של 60 משפחות עולים מקוצ'ין להתיישבות בנבטים ולקראת סוף מאי 1954 הם התיישבו במקום. כדי לפנות את המקום עבור עולי קוצ'ין, פונו אחרוני העולים מהונגריה מהמושב על ידי הסוכנות. עבור עולי קוצ'ין, המעבר מאקלים טרופי בארץ מוצאם לאקלים מדברי בנגב היווה אתגר מיוחד. צוות מדריכים קלט אותם והכשירם לחיי מושב ולעבודה חקלאית